ନୀତୁ ପ୍ରଥମେ ଡିଡି ଓଡ଼ିଆରେ ପ୍ରସାରିତ ଧାରାବାହିକ ଜୟ ସନ୍ତୋଷୀ ମାଆରେ ଅଭିନୟ କରିଥିଲେ । ଏହି ଧାରାବାହିକ ପାଇଁ ତାଙ୍କୁ ଶ୍ରୀକାନ୍ତ ଗୌତମ ଏକ ମଞ୍ଚରେ ନୃତ୍ୟ କରୁଥିବା ଦେଖିବା ପରେ ବାଛି ଥିଲେ । ଏହି ଧାରାବାହିକ ପାଇଁଁ ତାଙ୍କୁ ପ୍ରଶାନ୍ତ ନନ୍ଦ ଅନେକ ସାହାଯ୍ୟ କରିଥିଲେ ।

ନୀତୁ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ 'ଗାୟତ୍ରୀ'ରେ ନାୟିକା ଗାୟତ୍ରୀ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକଟି ସେ ସମୟରେ ବ‌ହୁତ ଲୋକପ୍ରିୟ ହୋଇଥିଲା । ୧୫୦୦ ଅଧ୍ୟାୟରୁ ଅଧିକ ଏପିସୋଡ ପ୍ରସାରିତ ହୋଇଥିଲା ଏହି ଧାରାବାହିକଟିର । ମିହିର ସ୍ୱାଇଁ ଏହି ଧାରାବାହିକଟିର ନିର୍ଦ୍ଦେଶନା ଦେଇଥିଲେ । ଏହି ଧାରାବାହିକରେ ତାଙ୍କ ସ‌ହ ଅଶ୍ରୁମୋଚନ ମହାନ୍ତି, କେକେ, ମିହିର ସ୍ୱାଇଁ, ଲୋରେନ୍ସ, ସୁରେଶ ବଳ, ତୃପ୍ତି ସିହ୍ନା, ନମ୍ରତା ଦାସ, ପ୍ରଦ୍ୟୁମ୍ନ ଲେଙ୍କା, ପୃଥିରାଜ ଆଦି କଳାକାରମାନେ ଅଭିନୟ କରିଥିଲେ ।

୨୦୧୬ ମସିହାରେ କଲର୍ସ ଓଡ଼ିଆରେ ପ୍ରସାରିତ ଧାରାବାହିକ 'ତୁଳସୀ'ରେ ନୀତୁ ଅଭିନୟ କିରିଥିଲେ । ପୂର୍ବରୁ ଇ ଟିଭି ଓଡ଼ିଆରେ 'ତୁଳସୀ' ନାଆଁରେ ଧାରାବାହିକ ପ୍ରସାରିତ ହେଉଥିଲା, ମାତ୍ର ପୁଣିଥରେ ୨୦୧୬ରେ ସମାନ ଶୀର୍ଷକରେ ଧାରାବାହିକ ପ୍ରସାରିତ ହୋଇଥିଲେ । ଏହି ଧାରାବାହିକରେ ମିହିର ଦାସ, ରୋଜାଲିନ ଆଦି କଳାକାରମାନେ ଅଭିନୟ କରିଥିଲେ ।

୨୦୧୭ରେ ତରଙ୍ଗ ଟିଭିରେ ପ୍ରସାରିତ ଧାରାବାହିକ 'ନୂଆବୋହୁ'ରେ ନୀତୁ ଜଣେ ସ‌ହ ଅଭିନେତ୍ରୀ ଭାବରେ ଅଭିନୟ କରିଥିଲେ । ଏହି ଧାରାବାହିରେ ସେ କେକେଙ୍କ ପତ୍ନୀ ପଦ୍ମଜା ଭୂମିକାରେ ଅଭିନୟ କରୁଛନ୍ତି । ଏହି ଧାରାବାହିକରେ ତାଙ୍କୁ ଜଣେ ଶାଶୁର ଭୂମିକାରେ ନିଭାଇବାକୁ ମିଳିଥିଲା । ଏହି ଧାରାବାହିକରେ ବିରଞ୍ଚି, ଜଗଜୀତ ପାଲ୍, କେକେ, ରିଶି, ସୋନାଲୀ ଆଦି କଳାକାରମାନେ ଅଭିନୟ କରୁଛନ୍ତି ।

ବୈବାହିକ ଜୀବନ
କଥାଚିତ୍ର
ଦୂରଦର୍ଶନ
ପ୍ରାରମ୍ଭିକ ଜୀବନ